ઊભરતાં બજારોના ડેટ અને ઇક્વિટીમાં રોકાણ કરતાં મ્યુચ્યુઅલ ફંડ્સ અને એક્સ્ચેન્જ ટ્રેડેડ ફંડ્સમાંથી છેલ્લાં સાત સપ્તાહમાં આશરે ૧૦ અબજ ડોલરનું ભંડોળ પાછું ખેંચી લેવામાં આવ્યું છે. ઊભરતાં બજારો માટે મોટું જોખમ ચીનમાંથી છે. ચીનનું અર્થતંત્ર ધીમું પડી રહ્યું છે. ચીનના માથે જંગી દેવું છે અને તેની આર્થિક વૃદ્ધિને જાળવી રાખવા માટે જંગી દેવું લીધું છે. સામાન્ય રીતે ચીનનું અર્થતંત્ર ધીમું પડે છે, ત્યારે ત્યાંના શાસકો જંગી પ્રોત્સાહન પેકેજ જાહેર કરે છે, પરંતુ હવે ચીનના શાસકો નાણાકીય કટોકટીથી અર્થતંત્રને બચાવવા માટે ધીમી વૃદ્ધિથી સમાધાન કરી રહ્યા છે.